《孔绣山青天骑白龙图》
清代·朱琦

云背鞭龙龙已飞，手持玉杖吞朝晖，巢父掉头胡不归。

长安茫茫半尘雾，几辈骑鼋不敢渡，看尔白日破壁去。

东溪岁晚玉女峰，我愿为云君为龙，不辞青嵩倚长松。

仿佛见君排云至，梦中海客早心识，披图咄咄称怪事。

拍手大笑三千年，对岳楼上扪青天，酌酒北斗扶桑颠。

贺监再逢酒中仙，菖蒲花开紫玉烟，劝龙一觞且醉眼。

作者简介：（?—1861）广西桂林人。字伯韩，一字濂甫。道光十五年进士。为御史时数上疏论时务，以抗直闻。家居办团练以抗太平军。后以道员总团练局，助守杭州，城破死。文宗桐城派，有《怡志堂诗文集》。